Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 707

4. Mindenkinek joga van munkája és foglalkozása szabad megválasztásához. Az Alkotmány fogalmazza meg államcélként a magyar állampolgárok munkához való jogának elõsegítését. Mindenkinek joga van munkájáért arányosan a másokéval egyenlõ bérhez, a pihenéshez, a szabadidõhöz és a rendszeres fizetett szabadsághoz. Mindenkinekjogavangazdaságiés társadalmiérdekvédelmiszervezetalakításához,illetveahhozvalócsatlakozáshoz. Mindenkinek joga van ahhoz, hogy törvényben meghatározott foglalkozások kivételével és törvényben meghatározott feltételek mellett a munkavégzést megtagadja. Mindenkinek joga van az egészséges környezethez, ezért mindenkinek kötelessége is az élõ és élettelen környezet óvása. A testi és lelki egészség biztosítása érdekében az állam törvény alapján gondoskodik a munkavédelemrõl, az egészségügyi intézmények és az orvosi ellátás megszervezésérõl, a sportolás és rendszeres testedzés biztosításáról, valamint az épített és természetes környezet védelmérõl.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes